# Partido Komunista han Tsina

| Partido Komunista han Tsina中国共产党*Zhōngguó Gòngchǎndǎng* |
| --- |
|  An tigaman han Partido Komunista han Tsina. |
| Maghirilom nga Kasahiran | **Xi Jinping** |
| Permanente nga Komite han Politburo | * Xi Jinping
* Li Keqiang
* Li Zhanshu
* Wang Yang
* Wang Huning
* Zhao Leji
* Han Zheng
 |
| Gintukod |
Hulyo 1, 1921 (Syahan nga Kongreso han Partido) Agosto 1, 1920 (de facto) |
| Pamunuan |
Zhongnanhai, Beijing |
| Kabataan nga pakô |
Liga hin Kabataan Komunista han Tsina Batan-o nga Pionero han Tsina |
| Api  (2010) |
80,269,000 |
| Ideolohiya |
Marxismo–Leninismo, Sosyalismo nga mayda Tsino nga kinaiya |
| Panlangyaw nga pagdugtong |
Comintern (formerly) International Meeting of Communist and Workers' Parties |
| Kongreso han Katawhan Nasodnon |
2,099 / 2,987 |
| Websayt |
|
english.cpc.people.com.cn |
| Bandira han partido |
|  |

|  |
| --- |
|  |
|
Partido Komunista han Tsina |
| Tsino nga ngaran |
| Yinano nga Tsinino | 中国共产党 |
| Minat-an nga Tsinino | 中国共產黨 |
|  |
| Hanyu Pinyin |
Zhōngguó Gòngchǎndǎng |
|  |
|

| Mga transkripsyon |
| --- |
| Standard nga Minandarin |
| Hanyu Pinyin |
Zhōngguó Gòngchǎndǎng |
| IPA | [tʂʊ́ŋkwɔ̌ kʊ̂ŋtʂʰàntɑ̀ŋ] |
| Yue: Kinantones |
| Jyutping |
zung1gwok3 gung6caan2dong2 |
| Salatan nga Min |
| Hokkien POJ |
Tiong-kok Kiōng-sán-tóng |

 |
| Abbreviated name |
| Tsinino | 中共 |
|  |
| Hanyu Pinyin |
Zhōng Gòng |
|  |
|

| Mga transkripsyon |
| --- |
| Standard nga Minandarin |
| Hanyu Pinyin |
Zhōng Gòng |
| IPA | [tʂʊ́ŋkʊ̂ŋ] |
| Yue: Kinantones |
| Jyutping |
zung1 gung6 |
| Salatan nga Min |
| Hokkien POJ |
Tiong Kiōng |

 |
| Tibetan nga ngaran |
| Tibetan |  ཀྲུང་གོ་གུང་ཁྲན་ཏང  |
|

| Mga transkripsyon |
| --- |
| Wylie |
krung go gung khran tang |

 |
| Uyghur nga ngaran |
| Uyghur |  جۇڭگو كوممۇنىستىك پارتىيە  |
|

| Mga transkripsyon |
| --- |
| Latin nga Yëziqi |
Junggo Kommunistik Partiye |
| Yengi nga Yeziⱪ |
Junggo Kommunistik Partiyə |
| Siril nga Yëziqi |
Җуңго Коммунистик Партийə |

 |
|  |

|  |  |
| --- | --- |
|  | **Ini nga barasahon mayda Tsinino nga texto.** Kon waray sakto nga nga nahatag hin pagbulig, bangin iton imo makita mga tigaman hin pakia-an, mga kahon, o iba pa nga mga tigaman imbes nga Tsinino nga karakter. |

An **Partido Komunista han Tsina** in nagtukod ngan namumuno nga partido politikal han Kanan Katawhan Republika han Tsina. An Partido Komunista han Tsina amo an nag-uusá nga partido nga mayda gahom o nan-gogobyerno han Tsina, nga nagtutúgot la hin waló nga iba, nga mga ubós nga partido nga magkaada, ngan ini amo an naghihimo han Nahiusa nga Frente. Gintukod ini han 1921, ha prinsipal, nira Chen Duxiu ngan Li Dazhao. Madalî nga dinmako an partido, ngan ha 1949 naipaiwas hane CPC an nasyonalista nga Kuomintang (KMT) nga kagamhanan tikang ha kontinente nga Tsina o *mainland China* katapos han Gera Sibil han Tsina, nga nagdangat han pagtukod han Kanan Katawhan Republika han Tsina. Ini nga partido gihapon an nagdadará han gidakoi nga armado nga ehersito han kalibutan, an Ehersito hin Pagliberar han Katawhan.

Opisyal nga gin-organisa an PKT nga ginbatakan ha demokratiko nga sentralismo, usá nga prinsipyo nga ginhunahunaan han Ruso nga Marxista nga teoretiko nga hi Vladimir Lenin nga nanginginlabot hin demokratiko ngan buklad nga paghiruhimangraw ha polisiya ha kondisyon hin pagkausa han mga ginkasabotan nga mga polisiya. An gihataasi nga kalawasan han PKT amo an Nasodnon nga Kongreso, nga nagtitirok ha tagsa ika-limá nga tuig. Kun diri aada hin sesyon an Nasodnon nga Kongreso, an Namumutnga nga Komite amo an gihataasi nga kalawan, kundi kay ini nga kalawan nakakausa la magkita hin usá ka tuig, an kadam'an nga buruhaton ngan mga responsibilidad ginbutang dida han Politburo ngan han Permanente nga Komite. An manguna han partido nakapot han mga puwesto han Maghirilom nga Kasahiran (nga responsable para hin mga buruhaton nga sibilyan han partido), Mangulo han Namumutnga nga Komisyon Militar (NKM) (nga responsable para han mga militar nga butang) ngan Mangulo han Estado (usá nga posisyon nga kasaragan panseremonyas lâ). Pinaagi hini nga mga puweesto an manguna han partido amo an labaw nga manguna han nasod. An yanâ nga labaw nga manguna hi Xi Jinping nga napilì didâ han ika-19 nga Nasodnon nga Kongreso nga ginbúhat dida han Oktubre 2017.

Nag-komitir pa gihapon an PKT ha komunismo nga nagpapadayon ha pagtambong didâ han Internasyonal nga Pagkirita han mga Partido nga Komunista nga Trabahante ha tagsa tuig. Sumala han konstitusyon han partido nasunod an PKT han Marxismo–Leninismo, Mao Zedong nga Panhunahuna, sosyalismo nga mayda Tsino nga mga kinaiya, Deng Xiaoping nga Teorya, Tuló nga Representa, an Siyentipiko nga Pagkitâ han Pagpadukwag ngan han Xi Jinping nga Panhunahuna hin Sosyalismo nga mayda Tsino nga mga kinaiya hin Bag-o nga Panahon. An opisyal nga pamahayag para han mga reporma nga ekonomika han Tsina nga an nasod ha yanâ aadâ han syahan nga etapa hin sosyalismo, usá nga pagpadukwag nga etapa nga paruparehos han kapitalista nga paagi hin produksyon. An gin-plano nga ekonomiya nga gintukod ha ilarom ni Mao Zedong ginsaliwanan han sosyalista nga market nga ekonomiiya, an yanâ nga sistema ha ekonoiya, didâ han basis nga "An Práktiko amo an Nag-uusá nga Kriterion han Kamatuoran".

Tikang han kahulog tikang ha poder han mga rehimen komunista han Sidlangan nga Europa han 1989–1990 ngan han pagkawara han Unyon Sovyetika han 1991, naghatag hin enfasis an PKT han partido-ha-partido nga mga relasyon han mga nahabibilin nga mga estado nga sosyalista. Samtang nagmamantener an PKT hin mga partido-ha-partido nga mga relasyon hin mga diri-nan-gogobyerno nga partido komunista ha kalibutan, tikang han dekada han mga 1980 nagtúkod ini hin mga relasyon hin pipira nga diri-komunista nga mga partido, labi na han hin mga nan-gogobyerno nga mga partido hin uusá-nga-partido nga mga estado (bisan ano man an ira ideolohiya), mga dominante nga pertido hin mga sistema nga demokratiko (bisan ano man an ira ideolohiya), ngan mga demokratiko sosyal nga partido.

## Mga tigaman

## Mga kasarigan